रस्सी के सहारे स्थानीय लोगों ने 29 यात्रियों को रेस्क्यू किया, 40 से ज्यादा लोग सवार थे
Maharashtra Raigarh Bus Accident; Follow Raigarh Latest News, Photos and Videos On Dainik Bhaskar महाराष्ट्र के रायगढ़ के खोपोली इलाके में शुक्रवार की रात एक बस 700 फीट गहरी खाई में गिर गई। हादसे में 13 लोगों की मौत हो गई। बस में 40 से ज्यादा यात्री सवार थे।
महाराष्ट्र के रायगढ़ के खोपोली इलाके में शुक्रवार की रात एक बस 700 फीट गहरी खाई में गिर गई। हादसे में 13 लोगों की मौत हो गई। बस में 40 से ज्यादा यात्री सवार थे। अब तक 29 लोगों का स्थानीय लोगों की मदद से रस्सी के जरिए रेस्क्यू किया गया है। इनमें से कुछ लोगों को गंभीर चोटें आई हैं।
हादसा खंडाला और खोपोली के बीच पुराने नेशनल हाईवे पर शिंगरोबा घाट से उतरते समय हुआ। फिलहाल हादसे की वजह सामने नहीं आई है। बस पुणे से मुंबई जा रही थी।
गोरेगांव के थे यात्री, कार्यक्रम में शामिल होने पुणे गए थे
पुलिस के मुताबिक हादसे की खबर मिलते ही बोर घाट पुलिस, खोपोली पुलिस और स्थानीय लोग मदद के लिए आए। सभी घायलों को इलाज के लिए खोपोली के अस्पताल में भर्ती कराया गया है। कुछ की हालत गंभीर बताई जा रही है। वहीं बस में सवार यात्री गोरेगांव क्षेत्र के एक संगठन के थे, सभी एक कार्यक्रम में शामिल होने के लिए पुणे गए थे और वहां से वापस लौट रहे थे।
हादसे की तस्वीरें...
दुर्घटना की ये खबरें भी पढ़ सकते हैं... 
उत्तर प्रदेश के श्रावस्ती सड़क हादसे में परिवार के 6 लोगों की मौत; 8 घायल, कार बेकाबू होकर पेड़ से टकराई
श्रावस्ती में शनिवार सुबह नेशनल हाईवे-730 पर अनियंत्रित होकर पेड़ से टकराई। हादसे में 6 लोगों की मौत हो गई। जबकि 8 लोगों के घायल होने की सूचना है। सभी को इलाज के लिए अस्पताल में भर्ती कराया गया है। मौके पर पुलिस प्रशासन की टीम मौजूद है। बचाव व राहत का कार्य चल रहा है। हादसा इकौना थाना क्षेत्र के सोन नदी के पास सुबह करीब 4 से 5 बजे के पास हुआ है। पूरी खबर यहां पढ़ें...
गोवा-मुंबई हाईवे पर दो हादसे, 22 की मौत, बस पलटने से 13 लोगों की जान गई
गोवा-मुंबई हाईवे पर दो सड़क हादसे हुए थे। कणकवली के पासे एक प्राइवेट बस के पलटने से 13 पैसेंजर्स की मौत हो गई थी, जबकि 23 लोग घायल हुए थे। बस में 36 लोग सवार थे। उधर, एक कार और ट्रक की टक्कर में 9 लोगों की मौत हो गई थी, इसमें एक 4 साल का बच्चा भी शामिल थे।
राजस्थान के सीकर में तीन गाड़ियां टकराने से 12 की मौत हुई
राजस्थान के सीकर में तीन वाहनों की भीषण टक्कर में 3 बच्चों सहित 12 लोगों की मौत हो गई थी। हादसे में 4 लोग घायल हुए थे। गंभीर घायल 3 लोगों को पहले सीकर और फिर जयपुर रेफर किया गया था, जिनमें से 2 बच्चियों ने दम तोड़ दिया। हादसा खंडेला- पलसाना मार्ग पर खंडेला इलाके में हुआ। पूरी खबर यहां पढ़ें...
पुंछ में बस हादसे में 12 लोगों की मौत, अनियंत्रित होकर गहरी खाई में गिरी बस, 30 घायल
जम्मू-कश्मीर के पुंछ में एक बस हादसे में 12 लोगों की मौत हो गई थी। हादसे में 30 लोग घायल हुए थे, जिन्हें मंडी और पुंछ के जिला अस्पताल में भर्ती कराया गया था। सेना के साथ स्थानीय लोगों ने बस में फंसे घायल यात्रियों को बाहर निकाला और उन्हें अस्पताल पहुंचाया गया था। पूरी खबर यहां पढ़ें...